युनाइटेड किंगडम एगो :en:constitutional monarchy (संबैधानिक राजतंत्र) हवे जहाँ संसदीय ब्यवस्था वाला शासन बाटे। एकर राजधानी लंदन, एगो महत्वपूर्ण बैस्विक शहर आ फाइनेंस के केन्द्र बाटे जहाँ के शहरी आबादी 10,310,000 बा आ ई यूरोप के चउथा सभसे बड़ा शहर बाटे। वर्तमान में एकर इहाँ के राजशाही के प्रमुख 6 फरवरी 1952 से महारानी एलिजाबेथ II बाड़ी। यूनाइटेड किंगडम में चार गो देस (country) आवे लें: इंग्लैंड, स्कॉटलैंड, वेल्स, आ उत्तरी आयरलैंड। बाद के तीनों के प्रशासनिक स्वायत्तता दिहल गइल बाटे, हालांकि, ई तीनों खातिर अलग-अलग किसिम के बाटे आ इनहन के राजधानी, क्रम से एडिनबर्ग, कार्डिफ, आ बेलफास्ट बा। नगिचे के आइल्स ऑफ मैन, बालिविक ऑफ गुएर्नसी आ बालिविक ऑफ जर्सी युनाइटेड किंगडम के हिस्सा ना हवे बलुक, :en:Crown dependencies हवें ब्रिटिश सरकार इनहन के सुरक्षा आ अंतर्राष्ट्रीय प्रतिनिधित्व करे ला।